9 тел белүче көтүче Хәмид  Иранов: «Шушы рәхәтлекне бернигә дә алыштырасы килми»

	Чирмешән районының Бәркәтә авылында яшәүче  терлек караучы Хәмид Иранов барысы 9 тел белә. Фермада эшләүче  әлеге ир Көнчыгыш галиме түгелдер бит? Беренче мәлдә шундый уйлар туа. Юк, аны барына да тормыш өйрәткән.	 22 ел элек Таҗикстаннан  күченеп кайткан  Ирановлар гаиләсенә Бәркәтәдә берәү дә  кырын карамый. Беренчедән, үзләре дә тырыш: абзар тутырып мал асрыйлар. Эштә дә сынатмыйлар. «Чирмешәнагрохезмәтләре» җәмгыятенең Карамал бүлегендә  хатыны Оркыя сыер сауса, Хәмид  терлекләр карый. Ә инде көтү чыга башлагач, кара көзгә кадәр –  табигатьтә. Унбиш елдан артык  кулыннан чыбыркы төшми аның. Эшчән, тәртипле гаиләләрне кем яратмасын ди? Икенчедән, бу авыл аларга ят түгел. Хәмиднең  әнисе Тәзкирә шушы авылныкы. Шуңа күрә авыл да, аның халкы да  Ирановларга бик якын. 
	Сәрия МИФТАХОВА	
Ватаным Татарстан

	№ --- | 09.11.2022	


